stanford-oval/wikipedia huggingface dataset:
แฮร์รี วิงส์

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  แฮร์รี บิลลี วิงส์
วันเกิด:  2 กุมภาพันธ์ พ.ศ. 2539 (28 ปี)
สถานที่เกิด:  เฮเมลเฮมป์สเตด อังกฤษ
ส่วนสูง:  1.78 m (5 ft 10 in)
ตำแหน่ง:  กองกลาง
ข้อมูลสโมสร
สโมสรปัจจุบัน:  เลสเตอร์ซิตี
หมายเลข:  8
สโมสรเยาวชน
2002–2014:  ทอตนัมฮอตสเปอร์
สโมสรอาชีพ*
| ปี |  ทีม |  ลงเล่น |  (ประตู) |
| 2014–2023 |  ทอตนัมฮอตสเปอร์ |  128 |  (2) |
| 2022–2023 |  → ซัมป์โดเรีย (ยืมตัว) |  20 |  (0) |
| 2023– |  เลสเตอร์ซิตี |  44 |  (2) |
ทีมชาติ‡
| 2012–2013 |  อังกฤษ อายุไม่เกิน 17 ปี |  6 |  (0) |
| 2014 |  อังกฤษ อายุไม่เกิน 18 ปี |  2 |  (1) |
| 2014–2015 |  อังกฤษ อายุไม่เกิน 19 ปี |  6 |  (0) |
| 2015–2016 |  อังกฤษ อายุไม่เกิน 20 ปี |  8 |  (0) |
| 2016–2017 |  อังกฤษ อายุไม่เกิน 21 ปี |  2 |  (0) |
| 2017–2020 |  อังกฤษ |  10 |  (1) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 1 กรกฎาคม 2023 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 18 พฤศจิกายน 2020
แฮร์รี บิลลี วิงส์ (อังกฤษ: Harry Billy Winks; 2 กุมภาพันธ์ 2539) เป็นนักฟุตบอลอาชีพชาวอังกฤษเล่นในตำแหน่งกองกลางให้กับสโมสรฟุตบอลเลสเตอร์ซิตี สโมสรฟุตบอลในพรีเมียร์ลีก
ชีวิตช่วงต้นและชีวิตส่วนตัว

แฮร์รี วิงส์ เป็นลูกชายของเอนิตาและแกรี วิงส์ มีเชื้อสายสเปนจากฝั่งแม่ เขาเกิดและเติบโตใน Hemel Hempstead และเข้าศึกษาที่ Cavendish School วิงส์เป็นแฟนบอลของทอตนัมฮอตสเปอร์ เขาไปชมเกมนัดแรกในไวต์ฮาร์ตเลน เมื่ออายุ 6 ปีและเข้าร่วมอะคาเดมีของทอตนัมเมื่ออายุ 8 ปี
สถิติอาชีพ > สโมสร

| สโมสร | ฤดูกาล | ลีก> ระดับ | ลีก> ลงเล่น | ลีก> ประตู | เอฟเอคัพ> ลงเล่น | เอฟเอคัพ> ประตู | อีเอฟแอลคัพ> ลงเล่น | อีเอฟแอลคัพ> ประตู | ยุโรป> ลงเล่น | ยุโรป> ประตู | ทั้งหมด> ลงเล่น | ทั้งหมด> ประตู |
| --- | --- | --- | --- | --- | --- | --- | --- | --- | --- | --- | --- | --- |
| ทอตนัมฮอตสเปอร์ | 2013–14 | พรีเมียร์ลีก | 0 | 0 | 0 | 0 | 0 | 0 | 0 | 0 | 0 | 0 |
| ทอตนัมฮอตสเปอร์ | 2014–15 | พรีเมียร์ลีก | 0 | 0 | 0 | 0 | 0 | 0 | 1 | 0 | 1 | 0 |
| ทอตนัมฮอตสเปอร์ | 2015–16 | พรีเมียร์ลีก | 0 | 0 | 0 | 0 | 0 | 0 | 2 | 0 | 2 | 0 |
| ทอตนัมฮอตสเปอร์ | 2016–17 | พรีเมียร์ลีก | 21 | 1 | 4 | 0 | 2 | 0 | 6 | 0 | 33 | 1 |
| ทอตนัมฮอตสเปอร์ | 2017–18 | พรีเมียร์ลีก | 16 | 0 | 3 | 0 | 1 | 0 | 5 | 0 | 25 | 0 |
| ทอตนัมฮอตสเปอร์ | 2018–19 | พรีเมียร์ลีก | 26 | 1 | 0 | 0 | 5 | 0 | 10 | 0 | 41 | 1 |
| ทอตนัมฮอตสเปอร์ | 2019–20 | พรีเมียร์ลีก | 4 | 0 | 0 | 0 | 0 | 0 | 0 | 0 | 4 | 0 |
| รวมทั้งหมด | รวมทั้งหมด | รวมทั้งหมด | 67 | 2 | 7 | 0 | 8 | 0 | 24 | 0 | 106 | 2 |
1 2  การลงเล่นในยูฟ่ายูโรปาลีก
↑  การลงเล่น 4 นัดในยูฟ่าแชมเปียนส์ลีก, 2 นัดในยูฟ่ายูโรปาลีก
1 2 3  การลงเล่นในยูฟ่าแชมเปียนส์ลีก
สถิติอาชีพ > ทีมชาติ

| ทีมชาติ | ปี | ลงเล่น | ประตู |
| --- | --- | --- | --- |
| อังกฤษ | 2017 | 1 | 0 |
| อังกฤษ | 2018 | 2 | 0 |
| ทั้งหมด | ทั้งหมด | 3 | 0 |
เกียรติประวัติ

ทอตนัมฮอตสเปอร์
ยูฟ่าแชมเปียนส์ลีก รองชนะเลิศ: 2018–19
EFL Cup runner-up: 2020–21
เลสเตอร์ซิตี
อีเอฟแอลแชมเปียนชิป: 2023–24
แหล่งข้อมูลอื่น

Profile at the Tottenham Hotspur F.C. website
Profile at the Football Association website
สถิติของ แฮร์รี วิงส์ ที่ Soccerbase
| ด ค กผู้เล่นชุดปัจจุบันของสโมสรฟุตบอลเลสเตอร์ซิตี  |
| --- | --- |
 1 วอร์ด  2 จัสติน  3 ฟอฟานา  4 โคอาดี  5 ดอยส์  8 วิงส์  9 วาร์ดี  10 มาวิดิดี  11 ออลไบรตัน  14 อิเฮอานาชอ  17 เชาฮ์ดรี  18 อามาร์ทีย์  20 ดากา  21 รีการ์ดู  22 ดิวส์บรี-ฮอลล์  23 เวสเตอร์กอร์  24 แมนดี  25 อึนดีดี  29 ดากา  32 โซวาฮ์  33 ทอมัส  34 เบ็นคอวิช  35 ยาคูโปวิช  38 เดลี่ย์-แคมป์เบลล์  42 ซูมาเร  ผู้จัดการ: คูเปอร์
แฮร์รี่ พอตเตอร์กับเจ้าชายเลือดผสม

| --- | --- |
ภาพปกหนังสือฉบับภาษาไทย
ผู้ประพันธ์: เจ. เค. โรว์ลิ่ง
ชื่อเรื่องต้นฉบับ: Harry Potter and the Half-Blood Prince
ผู้แปล: สุมาลี บำรุงสุข
ผู้วาดภาพประกอบ:  แมรี กรองด์เปร
ศิลปินปก:  เจสัน คุกครอฟ  แมรี กรองด์เปร
ชุด: แฮร์รี่ พอตเตอร์
สำนักพิมพ์: สำนักพิมพ์นานมีบุ๊คส์
วันที่พิมพ์: 2 ธันวาคม พ.ศ. 2548
พิมพ์ในภาษาอังกฤษ: 16 กรกฎาคม พ.ศ. 2548
หน้า:  608 หน้า  652 หน้า  678 หน้า
เรื่องก่อนหน้า: แฮร์รี่ พอตเตอร์ กับภาคีนกฟีนิกซ์ 
เรื่องถัดไป: แฮร์รี่พอตเตอร์ กับเครื่องรางยมทูต 
แฮร์รี่ พอตเตอร์กับเจ้าชายเลือดผสม (อังกฤษ: Harry Potter and the Half-Blood Prince) เป็นหนังสือเล่มที่หกในหนังสือชุดแฮร์รี่ พอตเตอร์ โดย เจ.เค. โรว์ลิ่ง  ออกวางจำหน่ายเมื่อ 16 กรกฎาคม ค.ศ. 2005 หนังสือเล่มนี้ขายได้ถึง 9 ล้านเล่มภายใน 24 ชั่วโมงแรก ถือเป็นสถิติสูงสุดในขณะนั้น ซึ่งตอนนี้ภาคที่ตามมา แฮร์รี่ พอตเตอร์กับเครื่องรางยมทูต ได้ทำลายสถิตินั้นลงไปเรียบร้อยแล้ว แฮร์รี่ พอตเตอร์กับเจ้าชายเลือดผสม ฉบับภาษาไทยแปลโดย "สุมาลี" จัดพิมพ์โดยสำนักพิมพ์นานมีบุ๊คส์
เรื่องราวในภาคนี้เป็นเรื่องของแฮร์รี่ในชั้นปีที่ 6 ที่โรงเรียนฮอกวอตส์ เล่าถึงอดีตของ ลอร์ดโวลเดอมอร์ และการเตรียมพร้อมรับสงครามครั้งสุดท้ายของแฮร์รี่ พร้อมทั้งสอดแทรกเรื่องราวเกี่ยวกับความรัก ความสับสนทางอารมณ์ และความขัดแย้งของตัวละครต่าง ๆ ซึ่งอยู่ในช่วงวัยรุ่นไว้ด้วย (สามารถดูแฮร์รี่พ็อตเตอร์ได้ทาง HBO GO ได้ด้วย)
แหล่งข้อมูลอื่น

แฮร์รี่ พอตเตอร์ เล่ม 6 ตอน เจ้าชายเลือดผสม (ปกแข็ง) ( หนังสือ ) เก็บถาวร 2007-09-27 ที่ เวย์แบ็กแมชชีน nanmeebooks.com
Background information and storylines from the Harry Potter Lexicon
เฮเลนา บอนแฮม คาร์เตอร์

| เฮเลนา บอนแฮม คาร์เตอร์ CBE |
| --- | --- |
บอนแฮม คาร์เตอร์ ใน ค.ศ. 2011
เกิด:  (1966-05-26) 26 พฤษภาคม ค.ศ. 1966 (58 ปี) ไอลิงตัน ลอนดอน ประเทศอังกฤษ
การศึกษา: เซาท์แฮมสเตดไฮสคูล โรงเรียนเวสต์มินสเตอร์
อาชีพ: นักแสดง
ปีปฏิบัติงาน: 1983–ปัจจุบัน
คู่รัก:   เคนเนธ บรานาห์ (1994–1999)  ทิม เบอร์ตัน (2001–2014)  ไรย์ แด็ก โฮล์มโบ (2018–ปัจจุบัน) 
บุตร: 2 คน
บิดามารดา: เรย์มอนด์ บอนแฮม คาร์เตอร์ (บิดา)
ญาติ: เอ็ดเวิร์ด บอนแฮม คาร์เตอร์ (พี่ชาย)
ครอบครัว: บอนแฮม คาร์เตอร์
เฮเลนา บอนแฮม คาร์เตอร์ ซีบีอี (อังกฤษ: Helena Bonham Carter CBE, เกิด 26 พฤษภาคม ค.ศ. 1966) เป็นนักแสดงหญิงชาวอังกฤษ มีบทบาทแสดงในภาพยนตร์อิสระและบล็อกบัสเตอร์ขนาดใหญ่ ได้รับการเสนอชื่อเข้าชิงรางวัลออสการ์ สาขานักแสดงนำหญิงยอดเยี่ยมในเรื่อง เดอะวิงส์ออฟเดอะโดฟ (2540) และสาขานักแสดงสมทบหญิงยอดเยี่ยม จากบทสมเด็จพระราชินีเอลิซาเบธ พระราชชนนีใน ประกาศก้องจอมราชา (2553) จากเรื่องเดียวกัน เธอได้รับรางวัลแบฟตา สาขานักแสดงสมทบหญิงยอดเยี่ยม นอกจากนี้ยังคว้ารางวัลเอ็มมีอินเตอร์เนชันแนล 2010 สาขานักแสดงหญิงยอดเยี่ยม อีกทั้งยังได้รับการเสนอชื่อเข้าชิงรางวัลลูกโลกทองคำอีกหลายครั้ง
ชีวิตในวัยเด็ก

เฮเลน่าเกิดเมื่อวันที่ 26 พฤษภาคม พ.ศ. 2509 ณ กรุงลอนดอน ในครอบครัวการเมืองที่มีชื่อเสียงของบริเตน เธอเป็นลูกสาวคนสุดท้องในบรรดาพี่น้อง 3 คนของนายเรมอนด์ บอนแฮม คาร์เตอร์ นายธนาคารแถวหน้าและอดีตรักษาการที่ปรึกษาธนาคารกลางแห่งประเทศอังกฤษ กับนางเอเลน่า ปรอปเปรึ เดะ คาเยค่อน นักจิตบำบัดชาวสเปน ลูกสาวของ Eduardo Propper de Callejón นักการทูตผู้โด่งดังจากวีรกรรมการช่วยเหลือชาวยิวจากนาซีในสมัยนั้น ทั้งยังเป็นหลานสาวของบารอเนสไวโอเล็ต บอนแฮม คาร์เตอร์ นักการเมืองหญิงฝ่ายลิเบอรัล หนึ่งในเพื่อนสนิทที่สุดของนายวินสตัน เชอร์ชิล อดีตนายกรัฐมนตรีสมัยสงครามโลก กับเซอร์เมาริส บอนแฮม คาร์เตอร์
และเธอยังเป็นเหลนของอดีตนายกรัฐมนตรีเฮอร์เบิร์ท เฮนรี แอสควิธ เอิร์ลแห่งอ็อกซ์ฟอร์ดอีกด้วย ด้วยเหตุนี้เองเธอจึงถูกอบรมเลี้ยงดูและได้รับการศึกษาเป็นอย่างดีร่วมกับพี่ชายอีก 2 คนคือนายเอ็ดเวิร์ดและโทมัส บอนแฮม คาร์เตอร์ แต่ถึงกระนั้นเธอก็ยังมีช่วงชีวิตวัยเด็กที่ยากลำบาก เนื่องจากมารดาของเธอเกิดอาการป่วยทางประสาท เมื่อเธอยังอายุได้เพียง 5 ขวบ  เฮเลน่าจึงต้องคอยดูแลมารดาอย่างใกล้ชิดตลอดหลายปีจนมารดาของเธอหายดี ทว่าหลังจากนั้นไม่นานบิดาของเธอก็ล้มป่วยลงด้วยโรคอัมพาตเมื่อเธออายุได้เพียง 13 ปีเท่านั้น เธอจึงต้องคอยทำอาหารและดูแลผู้เป็นบิดาด้วยตนเอง จนบิดาถึงแก่กรรมในปีค.ศ.2004
ความเจ็บป่วยของบิดามารดาที่ไล่เลี่ยกันเพียงไม่กี่ปี ได้สร้างความเครียดและความกังวลให้กับเธอเป็นอย่างมาก ประกอบกับการเรียนไปด้วยทำงานไปด้วย ยิ่งเพิ่มความกดดันให้กับเธอเป็นเท่าทวี ดังนั้นในวัย 19 ปี เฮเลน่าจึงป่วยเป็นโรคซึมเศร้าที่ทำให้เธอต้องรับประทานยาและเข้ารับการรักษาอยู่หลายปี เฮเลน่ายังกล่าวอีกว่าอาการเจ็บป่วยของบิดามารดายังเป็นอีกสาเหตุหนึ่งที่ทำให้เธอตัดสินใจเข้าวงการบันเทิง การแสดงคือการได้หยุดพักผ่อนจากการเป็นตัวเอง ได้หลงลืมความเครียดและความเจ็บปวดจากปัญหาชีวิตที่กำลังเผชิญ และเป็นการสร้างโลกแห่งความฝันขึ้นมาบนโลกแห่งความเป็นจริง ซึ่งเป็นโลกที่เธอสามารถควบคุมจัดการและหลบหนีความเหนื่อยหน่ายในชีวิตเพื่อไปพักผ่อนกับตัวเองลำพังได้
ชีวิตในวงการบันเทิง

หลังจากที่เธอจบการศึกษาจากโรงเรียนหญิงล้วน South Hampstead High School เฮเลน่าได้เข้าศึกษาต่อในระดับมัธยมศึกษาที่ Westminster school เธอเป็นนักเรียนที่มีทักษะทางภาษาและวรรณกรรมยอดเยี่ยมมากที่สุดคนหนึ่งในชั้นเรียน นอกจากภาษาอังกฤษอันเป็นภาษาแม่ เฮเลน่ายังสามารถใช้ภาษาฝรั่งเศสและภาษาสเปนได้อย่างคล่องแคล่ว ความหลงใหลในการอ่านได้ปลูกฝังความรักการเขียนให้กับเธออีกด้วย เฮเลน่าจึงมักจะส่งงานเขียนเข้าประกวดอยู่เสมอ ซึ่งภายหลังจากที่เฮเลน่าได้รับเงินรางวัลจากการชนะการประกวดการเขียนบทกวี เธอก็ตัดสินใจใช้เงินนั้นเป็นใบเบิกทางให้ตนเองเข้าสู่วงการบันเทิง และเริ่มมีผลงานโฆษณาโทรทัศน์เมื่ออายุได้ 16 ปี ก่อนจะเริ่มเข้าสู่วงการบันเทิงอย่างเต็มตัว ทำให้เธอต้องเรียนไปทำงานไปและดูแลผู้เป็นพ่อในเวลาที่พี่ๆเข้าเรียนในระดับอุดมศึกษาอีกด้วย
การทำสองอย่างในเวลาเดียวกันนี่เองที่ส่งผลกระทบกับการศึกษาของเฮเลน่าในเวลาต่อมา เพราะหลังจากเธอจบการศึกษาจากโรงเรียนเวสต์มินสเตอร์ เฮเลน่าได้ตัดสินใจยื่นเอกสารเพื่อสมัครเข้าเรียนใน Cambridge university และ King's college ด้วยคุณสมบัติเพียบพร้อมและผลการเรียนที่น่าพึงพอใจตามที่สถาบันทั้งสองกำหนด แต่เฮเลน่าก็ถูกทางสถาบันปฏิเสธเพราะเกรงว่า หากเธอตัดสินใจทำงานในวงการบันเทิงควบคู่กับการเรียนจะทำให้เธอต้องหยุดเรียนกลางคัน  ดังนั้นเฮเลน่าจึงตัดสินใจทุ่มเทให้กับการเป็นนักแสดงอย่างเต็มตัว แทนที่จะพักงานในวงการบันเทิงเพื่อไปศึกษาต่อตามที่ทางสถาบันยื่นข้อเสนอ ก่อนจะมามีชื่อเสียงเป็นที่รู้จักในวงการฮอลลีวูดกับบท ลูซี่ จากภาพยนตร์เรื่อง A Room With a View หรือ จูบครั้งนั้น... ฉันฝันถึงเธอ หลังจากหันหลังให้กับการศึกษาต่อเพียงไม่นาน และภาพยนตร์เรื่องดังกล่าวยังเป็นการร่วมงานกันเป็นครั้งแรกระหว่างเธอและแม็กกี้ สมิธ ผู้รับบทเป็นศาสตราจารย์มิเนอร์ว่า มักกอนนากัล ในภาพยนตร์เรื่องแฮร์รี่ พอตเตอร์อีกด้วย แต่ทว่าจนถึงปัจจุบันนี้ น้อยคนนักที่จะทราบว่านักแสดงที่มีความสามารถเช่นเธอนั้นไม่เคยเรียนการแสดงหรือการฝึกอบรมด้านนี้เป็นพิเศษมาก่อนแต่อย่างประการใด
ตั้งแต่เริ่มเข้าวงการเฮเลน่ามีผลงานออกมาอย่างต่อเนื่องและสม่ำเสมอตลอดทั้งปี โดยเฉพาะภาพยนตร์คอสตูมที่สร้างมาจากเรื่องจริงในประวัติศาสตร์หรือวรรณกรรมจากนักเขียนชั้นครูอย่างเช็คสเปียร์, ชาร์ลส์ ดิกเกนส์, อี เอ็ม ฟอสเตอร์, เฮนรี่ เจมส์ ฯลฯ ซึ่งทำให้เธอได้รับฉายาว่ากุหลาบอังกฤษ (ผู้หญิงที่งดงามตามขนบผู้ดีอังกฤษแท้ๆ) และราชินีคอร์เซ็ตอีกด้วย นอกจากนี้เธอยังมีผลงานทางด้านการพากย์เสียงภาพยนตร์ การอ่านบทกวี ละครวิทยุตลอดจนถึงงานร้อง ซึ่งทำให้สามารถกล่าวได้ว่าเธอเป็นบุคลากรที่อยู่แถวหน้าของการบันเทิงเสมอมา   แต่ผลงานที่สร้างชื่อให้เธอมากที่สุดเรื่องหนึ่งคงจะหนีไม่พ้นภาพยนตร์เรื่อง Fight Club ดิบดวลดิบ กับบทบาท มาร์ลา ซิงเกอร์ สาวขี้ยาผู้เป็นนางเอกของเรื่อง บทบาทที่เธอเคยออกมายอมรับว่าไม่ค่อยกล้ารับเล่นนักในตอนแรก แต่ด้วยคำแนะนำจากมารดาที่บอกให้เธอรับโอกาสที่หายากเหล่านี้ไว้ เฮเลน่าจึงตัดสินใจรับแสดงเรื่องนี้ในที่สุด และภาพยนตร์เรื่องนี้ก็กลายมาเป็นภาพยนตร์ชื่อดัง จนบทมาร์ล่า ซิงเกอร์กลายเป็นภาพติดตาของผู้ชม ซึ่งทำให้บทบาทส่วนใหญ่ที่เธอได้รับในภายหลังมีลักษณะเฉพาะตัวติดตาแฟนคลับเป็นอย่างมาก ดังเช่นบท เบลลาทริกซ์ เลสแตรงจ์ จาก Harry Potter บทลิงสาวอารี่ จากภาพยนตร์เรื่อง Planet of the apes พิภพวานร บทราชินีแดงจาก Alice in Wonderland อลิซผจญแดนมหัศจรรย์ หรือภาพยนตร์มิวสิคัลที่เธอทั้งร้องและแสดงนำอย่างเรื่อง Sweeney Todd บาร์เบอร์หฤโหดแห่งฟลีทสตรีท เป็นต้น โดยผลงานในช่วงปี 2005-2012 ส่วนใหญ่มักเป็นผลงานการกำกับของ ทิม เบอร์ตัน คู่ชีวิตที่ใช้ชีวิตร่วมกันมาร่วมสิบกว่าปี
ชีวิตส่วนตัว

เฮเลน่าเคยคบหาดูใจกับนักแสดงชายหลายคนที่เธอร่วมแสดงด้วย แต่ทุกคนล้วนจบลงด้วยการเดทเพียงระยะเวลาสั้นๆประมาณ 1-2 ปี คือสตีฟ มาร์ติน นานที่สุดคือ 5 ปีกับเคนเน็ธ บรานาห์ นักแสดงและผู้กำกับภาพยนตร์ (รับบทเป็น กิลเดอรอย ล็อกฮาร์ต ในภาพยนตร์เรื่องแฮร์รี่ พอตเตอร์)  ก่อนจะมาตกล่องปล่องชิ้นกับผู้กำกับชื่อดังอย่าง ทิม เบอร์ตัน ที่พบรักกันระหว่างการถ่ายทำภาพยนตร์เรื่อง Planet of the apes พิภพวานร เมื่อปีค.ศ.2001 และตัดสินใจหมั้นกันในปีต่อมา แม้ทั้งสองจะมีบุตรธิดาร่วมกัน 2 คนคือบิลลี่ เรย์และเนล เบอร์ตัน แต่ทั้งสองก็ยังคงอยู่ในสถานะคู่หมั้นคู่หมาย และยืนยันว่าไม่มีแผนการณ์จะแต่งงานกันในเร็วๆนี้แต่อย่างใด  โดยให้เหตุผลว่าเธอและทิมยังสนุกกับการทำงานอยู่ และขอให้พื้นที่ส่วนตัวกับกันและกันเพื่อให้ได้ใช้ความคิดและเป็นตัวของตัวเองแบบที่พวกเขาต้องการ ด้วยการแยกกันอยู่คนละฝั่งบ้านซึ่งเชื่อมพื้นที่ตรงกลางติดกันเป็นหลังเดียว
นอกจากนี้ทิมและเธอมีเพื่อนรักร่วมกันอยู่คนหนึ่งนั่นก็คือ จอห์นนี เดปป์ ซึ่งร่วมงานกันบ่อยเสียจนกล่าวได้ว่าทิมกำกับเรื่องไหน เรื่องนั้นต้องมีเดปป์และเฮเลน่าสุดที่รักร่วมแสดงเสมอ จนทุกคนพากันเรียกทั้ง 3 ว่า The Golden Trio เป็นเสียงเดียว  นอกจากจะเป็นทั้งเพื่อนร่วมงานผู้รู้งาน และเพื่อนรักผู้รู้ใจ เดปป์ยังเป็นพ่อทูนหัวให้กับลูกๆของคนทั้งคู่อีกด้วย
ด้านอุปนิสัยส่วนตัว เฮเลน่าเป็นอีกคนหนึ่งซึ่งชื่นชอบการดื่มกาแฟและโค้กเป็นชีวิตจิตใจ ทั้งยังเป็นอดีตสิงห์นักสูบคนหนึ่ง แต่หลังจากคลอดบุตรชายคนแรกอย่างบิลลี่ เธอก็ตัดสินใจเลิกสูบได้อย่างเด็ดขาดเพื่อรักษาสุขภาพและเป็นตัวอย่างที่ดีให้กับลูก นอกจากนี้เธอยังเป็นผู้ที่อัธยาศัยดีมีอารมณ์ขัน ขี้เบื่อ เข้ากับคนง่าย สุภาพ สนุกสนานอยู่เสมอ ซึ่งขัดแย้งกับสิ่งที่คนภายนอกจินตนาการไว้ เพราะใครหลายคนชอบคิดกันไปต่างๆนาๆว่าการที่เธอเติบโตมาในครอบครัวของผู้ดีมีสกุล คงจะทำให้เธอเป็นคนเรียบร้อยเยี่ยงผ้าพับไว้ หรือมีความเป็นกุลสตรีสงวนท่าทีทุกอากัปกิริยา แต่เธอได้กล่าววปฏิเสธกับผู้สื่อข่าวว่า เธอไม่ใช่คนขี้อายหรือชอบอุดอู้อยู่แต่ในบ้านเท่าใดนัก เธอออกจะรู้สึกกดดันและวางตัวลำบากกับภาพลักษณ์ที่ผู้คนคาดหวังไว้ด้วยซ้ำ และเมื่อเทียบกับทิมแล้ว เขายังขี้อายกว่าเธอมาก ผู้สื่อข่าวจึงมักได้ภาพเธอกับครอบครัวกำลังเดินเล่นอยู่ริมถนนหรือย่านการค้าใกล้บ้านพักอยู่เป็นประจำ
นอกจากนี้เฮเลน่าก็เป็นผู้หญิงอีกคนหนึ่งซึ่งมีความเป็นตัวของตัวเองสูงไม่แพ้กัน  เธอมักจะปรากฏตัวในงานต่างๆด้วยเสื้อผ้าหน้าผมสุดแหวกแนวไม่แคร์สังคม เธอกล่าวว่าเธอจะไม่มีทางซื้อเสื้อผ้ามาเพื่อใส่ครั้งเดียวแล้วทิ้งอย่างแน่นอน เธอชอบชุดที่ใช้ได้จริงและประยุกต์ได้หลากหลายมากกว่า และยังกล่าวอีกว่าแฟชันคือเรื่องของความสนุก การได้แต่งตัวในแบบของตัวเองหรือแบบที่ตนเองอยากใส่โดยไม่จำเป็นต้องสนใจใครก็คือความสนุกอย่างหนึ่ง  ซึ่งบางครั้งเธอก็ให้ลูกๆมาร่วมสนุกกับเธอด้วยการให้พวกเค้าช่วยแต่งตัวให้เธออีกด้วย  ถึงแม้การแต่งกายออกงานของเธอจะแปลกแหวกแนวประหนึ่งเลดี้กาก้า (ซึ่งเธอเคยแซวตัวเองขำๆว่าเป็น เลดี้ฮาฮ่า) และมักจะถูกกูรูแฟชั่นวิพากษ์วิจารณ์อยู่เสมอ แต่เธอกลับเป็นนักแสดงที่มีโอกาสขึ้นปกนิตยสารแฟชั่นชื่อดังมาแล้วมากมายทั้งในอังกฤษ อเมริกา อิตาลี่ ญี่ปุ่นและอีกหลายๆประเทศ รวมถึงการเล่นโฆษณาและเป็นพรีเซนเตอร์ให้กับแบรนด์ชั้นนำอย่าง มาร์ก จาคอบส์, ปราด้า, ไดเอ็ท โค้ก เป็นต้น
ล่าสุดเมื่อวันที่ 24 ธันวาคม ปี 2014 สำนักข่าว E! Online ได้ออกมาเปิดเผยว่าเธอและทิม เบอร์ตัน ได้ตกลงแยกทางกันด้วยดีแล้ว โดยทั้งคู่จะยังคงความเป็นเพื่อนที่ดีต่อกันและช่วยกันเลี้ยงลูกทั้ง 2 คนในฐานะพ่อและแม่ต่อไป
ผลงาน > งานเพลง

| ปี | อัลบั้ม | เพลง |
| --- | --- | --- |
| 2013 | Midnight Matinee | Last man standing feat. Nicky Haslam |
| 2012 | Les Misérables | Castle on a Cloud |
|  |  | Master of the House |
|  |  | The Bargain |
|  |  | The Thénardier Waltz of Treachery |
|  |  | The Robbery |
|  |  | One Day More |
|  |  | Wedding Chorale |
|  |  | Beggars at the Feast |
| 2007 | Sweeney Todd | The Worst Pies in London |
|  |  | Poor Thing |
|  |  | My Friends |
|  |  | Pirelli’s Miracle Elixir |
|  |  | Wait |
|  |  | Epiphany |
|  |  | A Little Priest |
|  |  | God That’s Good! |
|  |  | By the Sea |
|  |  | Not While I’m Around |
|  |  | Final Scene |
| 2005 | Corpse Bride | Tears to Shed |
| 2002 | The Heart of Me | Heart and Soul |
ผลงาน > ละครโทรทัศน์

| ปี | ชื่อเรื่อง |
| --- | --- |
2011: Life’s Too Short
1996: The Great War and the Shaping of the 20th Century
1994: Absolutely Fabulous
1993: The Good Sex Guide
1989: Theatre Night
1987: Screen Two
1987: Miami Vice
ผลงาน > รายการโทรทัศน์สำหรับเด็ก

| ปี | ชื่อเรื่อง | บทบาท |
| --- | --- | --- |
| 2011 | The Gruffalo’s Child | แม่กระรอก |
| 2009 | The Gruffalo’s Child | แม่กระรอก |
| 2000 | Carnivale | มิลลี่ย์ |
| 1992 | White Bear’s Secret | หมีขาว |
| 1991 | White Bear’s Secret | หมีขาว |
| 1991 | Jackanory | ผู้บรรยาย |
ผลงาน > ภาพยนตร์โฆษณาและอื่นๆ

| ปี | ชื่อเรื่อง | บทบาท |
| --- | --- | --- |
| 2012 | A Therapy (ปราด้า) | คนไข้ |
| 2011 | Football | แม่ |
| 1997 | The Petticoat Expeditions | ผู้บรรยาย |
| 1994 | Butter | โดโรธี |
| 1988 | Six Minutes with Ludwig | ดวงดาว (ในที่นี้อาจหมายถึง ดารา) |
ผลงาน > ภาพยนตร์แอนิเมชัน

| ปี | ชื่อเรื่อง | บทบาท |
| --- | --- | --- |
| 2009 | The Gruffalo | แม่กระรอก |
| 2005 | Wallace & Gromit: The Curse of the Were-Rabbit | เลดี้ ท็อตทิงตัน (นางเอก) |
| 2005 | Corpse Bride | อิมิลี่ (นางเอก) |
| 1992 | White Bear’s Secret | หมีขาว |
| 1991 | White Bear’s Secret | หมีขาว |
ผลงาน > ภาพยนตร์โทรทัศน์

| ปี | ชื่อเรื่อง | บทบาท |
| --- | --- | --- |
| 2019 | เดอะ คราวน์ | เจ้าหญิงมาร์กาเร็ต เคาน์เตสแห่งสโนว์ดอน |
| 2015 | Codes of Conduct (HBO) | ดร.เอสเธอร์ คอฟแมน (ตัวเอก) |
| 2014 | Salting The Battlefield (BBC) | มาร์ก็อต ไทร์เรล (นางเอก) |
| 2014 | Turks and Caicos (BBC) | มาร์ก็อต ไทร์เรล (นางเอก) |
| 2013 | Burton & Taylor (BBC) | อลิซาเบธ เทย์เลอร์ (นางเอก) |
| 2010 | Toast (BBC) | คุณนายพอตเตอร์ (ตัวเอก) |
| 2009 | Enid (BBC) | อีนิด ไบลตัน (ตัวเอก) |
| 2005 | Magnificent 7 (BBC) | แม็กกี้ แจ็คสัน (นางเอก) |
| 2004 | Henry VIII (ITV) | แอนน์ โบลีน |
| 2002 | Live from Baghdad (HBO) | อิงกริด ฟอร์มาเน็ค (นางเอก) |
| 1999 | The Nearly Complete and Utter History of Everything (BBC) | ลิลี่ |
| 1998 | Merlin (NBC) | มอร์แกน เลอ เฟย์ |
| 1994 | A Dark Adapted Eye (BBC) | เฟท เซอเวิร์น |
| 1993 | Fatal Deception: Mrs. Lee Harvey Oswald (NBC) | มารีน่า ออสวอลด์ (นางเอก) |
| 1993 | Dancing Queen (ITV) | จูลี่ย์, แพนโดร่า (นางเอก) |
| 1997 | A Hazard of Hearts (CBS) | เซเรน่า สตาเวอลีย์ (นางเอก) |
| 1983 | A Pattern of Roses (Channel 4) | เน็ตตี้ เบลลิงเกอร์ (นางเอก) |
ผลงาน > ภาพยนตร์

| ปี | ชื่อเรื่อง | บทบาท |
| --- | --- | --- |
| 2016 | The Guns of August | มาร์ก็อต แอสควิธ (ย่าทวดของเธอเอง) (ตัวเอก) |
| 2016 | Alice Through the Looking Glass | ราชินีแดง |
| 2015 | 55 Steps | เอเลียเนอร์ ไรส์ (ตัวเอก) |
| 2015 | Suffragette | อีดิธ นิว (ตัวเอก) |
| 2015 | Cinderella | นางฟ้าแม่ทูนหัว |
| 2013 | The Young and Prodigious Spivet | ดร.แคลร์ (ตัวเอก) |
| 2013 | The Lone Ranger | เรด แฮร์ริงตัน |
| 2013 | Les Misérables | มาดามตินาร์ดิเยร์ |
| 2012 | Great Expectations | มิสฮาวิแชม |
| 2012 | Dark Shadows | ดร.จูเลีย ฮอฟฟ์แมน |
| 2011 | Harry Potter and the Deathly Hallows: Part II | เบลลาทริกซ์ เลสแตรงจ์ |
| 2010 | Harry Potter and the Deathly Hallows: Part I | เบลลาทริกซ์ เลสแตรงจ์ |
| 2010 | The King’s Speech | สมเด็จพระราชินีเอลิซาเบธ พระราชชนนี (ตัวเอก) |
| 2010 | Alice in Wonderland | ราชินีแดง |
| 2009 | Harry Potter and the Half-Blood Prince | เบลลาทริกซ์ เลสแตรงจ์ |
| 2009 | Terminator Salvation | ดร.เซเรน่า โคแกน |
| 2007 | Sweeney Todd | เนลลี่ เลิฟเว็ตต์ (ตัวเอก) |
| 2007 | Harry Potter and the Order of the Phoenix | เบลลาทริกซ์ เลสแตรงจ์ |
| 2006 | Sixty Six | เอสเธอร์ รูเบนส์ |
| 2005 | Conversations with Other Women | ผู้หญิง (นางเอก) |
| 2005 | Charlie and the Chocolate Factory | คุณนายบัคเก็ต (แม่ชาร์ลี) |
| 2004 | Lemony Snicket's A Series of Unfortunate Events | เบียทริซ์ โบดแลร์ (แม่ 3 พี่น้องโบดแลร์) |
| 2003 | Big Fish | แม่มด, เจนนี่วัยสาว, เจนนี่วัยผู้ใหญ่ |
| 2002 | Till Human Voices Wake Us | รูบี้ (นางเอก) |
| 2002 | The Heart of Me | ไดนาห์ (นางเอก) |
| 2001 | Novocaine | ซูซาน ไอวี่ (นางเอก) |
| 2001 | Planet of the Apes | อารี่ (ลิง) (นางเอก) |
| 1999 | Women Talking Dirty | คอร่า (นางเอก) |
| 1999 | Fight Club | มาร์ล่า ซิงเกอร์ (นางเอก) |
| 1998 | The Theory of Flight | เจน แฮตชาร์ด (นางเอก) |
| 1998 | Sweet Revenge | คาเรน ไนท์ลีย์ (ตัวเอก) |
| 1997 | Keep the Aspidistra Flying | โรสแมรี่ (นางเอก) |
| 1997 | The Wings of the Dove | เคท ครอย (นางเอก) |
| 1996 | Portraits Chinois | เอด้า (นางเอก) |
| 1996 | Twelfth Night: Or What You Will | โอลิเวีย (นางเอก) |
| 1995 | Mighty Aphrodite | อแมนด้า |
| 1995 | Margaret’s Museum | มาร์กาเร็ธ แมคนีล (นางเอก) |
| 1994 | Mary Shelley’s Frankenstein | อลิซาเบธ แฟรงเกนสไตน์ (นางเอก) |
| 1992 | Howards End | เฮเลน ชเลเกล (นางรอง) |
| 1991 | Where Angels Fear to Tread | แคโรลีน แอบบอตต์ (นางเอก) |
| 1990 | Hamlet | โอฟีเลีย |
| 1989 | Getting it Right | เลดี้มิเนอร์วา มันเดย์ (นางเอก) |
| 1989 | Francesco | กีอารา ออฟเฟรดุชโช (นางเอก) |
| 1988 | La Maschera | ไอริช (นางเอก) |
| 1987 | Maurice | หญิงสาวในการแข่งขันคริกเก็ต |
| 1986 | Lady Jane | เลดี้เจน เกรย์ (นางเอก) |
| 1985 | A Room with a View | ลูซี่ ฮันนี่เชิร์ช (นางเอก) |
โฮซีเออร์

| โฮซีเออร์ |
| --- | --- |
โฮซีเออร์เมื่อปี 2015
ข้อมูลพื้นฐาน
ชื่อเกิด: แอนดรูว์ จอห์น โฮซีเออร์-เบิร์น
เกิด:  (1990-03-17) 17 มีนาคม ค.ศ. 1990 (34 ปี) นิวคาสเซิล, ไอร์แลนด์
แนวเพลง:  บลูส์  ร็อก  โซล  โฟล์ก  อาร์แอนด์บี 
อาชีพ:  นักดนตรี  นักร้อง  นักแต่งเพลง 
เครื่องดนตรี:  ร้อง  กีตาร์  คีย์บอร์ด 
ช่วงปี: 2008–ปัจจุบัน
ค่ายเพลง:  รูบีเวิกส์  ไอแลนด์  โคลัมเบีย 
อดีตสมาชิก: Anúna

เว็บไซต์: hozier.com
นักดนตรี
แอนดรูว์ จอห์น โฮซีเออร์-เบิร์น (อังกฤษ: Andrew John Hozier-Byrne; เกิดเมื่อวันที่ 17 มีนาคม ค.ศ. 1990) เป็นที่รู้จักในนาม โฮซีเออร์ (Hozier; /ˈhoʊziər/ HOH-zee-ər ) เป็นนักดนตรี นักร้อง และนักแต่งเพลงชาวไอริช ดนตรีของเขาส่วนใหญ่ได้รับแรงบันดาลใจมาจากดนตรีโฟล์ก โซล และบลูส์ โดยมักใช้ประเด็นทางศาสนาและวรรณกรรม และนำเสนอจุดยืนทางการเมืองหรือความยุติธรรมทางสังคม
ซิงเกิลเปิดตัวของเขา "Take Me to Church" (2013) เป็นเพลงฮิตทางวิทยุแนวร็อกในสหรัฐ  ขึ้นถึงอันดับสองบนบิลบอร์ดฮอต 100 และได้รับการรับรองแผ่นเสียงทองคำขาวหลายรางวัลในหลายประเทศ อัลบั้มเปิดตัวในสตูดิโอที่ใช้ชื่อเดียวกับเขา (2014) ได้รับการรับรองระดับ 6×แผ่นเสียงทองคำขาวในไอร์แลนด์ และระดับแผ่นเสียงทองคำขาวหลายรางวัลในอีกหลายประเทศ อีพีที่ชื่อ Nina Cried Power (2018) ซึ่งมีเพลงไตเติ้ลเป็นซิงเกิล ขึ้นถึงอันดับหนึ่งบนชาร์ตบิลบอร์ดอะเดาต์ออลเทอร์นาทิฟซองส์ อัลบั้มที่สองของเขา Wasteland, Baby! (2019) เปิดตัวที่อันดับหนึ่งในไอริชอัลบัมส์ชาร์ตและบิลบอร์ด 200 และได้รับการรับรองเป็นอัลบั้มทองคำในสหรัฐ ในช่วงปลายปี 2022 ฮูซิเออร์ได้ร่วมงานกับแบร์ แม็กเครรี ในเพลง "Blood Upon the Snow" ซึ่งเป็นเพลงประกอบวิดีโอเกม God of War: Ragnarök อัลบั้มที่สามของเขา Unreal Unearth (2023) วางจำหน่ายโดยรูบีเวิกส์เรเคิดส์ และเปิดตัวที่อันดับหนึ่งในชาร์ตของไอร์แลนด์และสหราชอาณาจักร  ในปี 2024 เขาได้เปิดตัวอีพี Unheard ซึ่งมีซิงเกิลแรกที่ขึ้นถึงอันดับหนึ่งในไอร์แลนด์ สหรัฐอเมริกา และสหราชอาณาจักรอย่าง "Too Sweet"
เฮาส์ (แนวดนตรี)

| เฮาส์ |
| --- | --- |
แหล่งกำเนิดทางรูปแบบ: ดิสโก้, อิเล็กโทร, บูกี, โพสต์พังก์, ไฮเอ็นอาร์จี
แหล่งกำเนิดทางวัฒนธรรม: ต้นทศวรรษที่ 1980   ชิคาโก, สหรัฐอเมริกา
เครื่องบรรเลงสามัญ: แซมเพลอร์,  ดรัมแมชชีน,  เครื่องสังเคราะห์เสียง,   คีย์บอร์ด,   ซีเควนเซอร์
รูปแบบอนุพันธุ์: เรฟ • ยูเอสการาจ (ศัพท์ที่มีต้นกำเนิดจากสหราชอาณาจักรซึ่งใช้เรียกแนวดนตรีเฮาส์ แต่ไม่ได้ใช้ในสหรัฐอเมริกา)
แนวย่อย
แอซิดเฮาส์ • Balearic House • ชิคาโกเฮาส์ • ดาร์กเฮาส์ • ดรีมเฮาส์ • ดิสโกเฮาส์ • ดิวาเฮาส์ • อิเล็กโทรเฮาส์ • ยูโรเฮาส์ • กรินด์เฮาส์ • ฮาร์ดแบ็ก • ฮาร์ดเฮาส์ • ไมโครเฮาส์ • มินิมัลเฮาส์ • โพรเกรซซิฟเฮาส์ • ไทรบัลเฮาส • โวคัลเฮาส์
แนวประสาน
อัลเทเนทีฟแดนซ์ • แอมเบียนต์เฮาส์ • ดีปเฮาส์ • ดาวน์เทมโป • ฟังกี้เฮาส์ • อิเล็กทรอนิกร็อก • เกตโตเฮาส • เฮาส์-ป็อป • ฮิปเฮาส • ละตินเฮาส์ • แมดเชสเตอร์ • นีโอโซล • เท็กเฮาส์ • ลิควิดฟังก์
ทัศนียภาพในระดับภูมิภาค
ชิคาโก • ซาน ฟรานซิสโก • นิวยอร์ก • นิวเจอร์ซีย์ • ดีทรอยต์ • ไมอามี •ฝรั่งเศส • อิตาลี • สหราชอาณาจักร • เกาหลีใต้
เฮาส์ (อังกฤษ: house music) เป็นแนวเพลงหนึ่งของดนตรีอิเล็กทรอนิกส์แดนซ์ เกิดในช่วงต้นทศวรรษที่ 1980 โดยมีต้นกำเนิดมาจากเมืองชิคาโก รัฐอิลินอยส์ ประเทศสหรัฐอเมริกา  แรกเริ่มเดิมทีเป็นที่นิยมในดิสโก้เทคสำหรับชาวแอฟริกัน-อเมริกัน, ละตินอเมริกันและสังคมเกย์ในสมัยกลางทศวรรษที่ 1980 ที่เมืองชิคาโก ต่อมาจึงกระจายความนิยมไปยังนิวยอร์ก, นิวเจอร์ซีย์, ดีทรอยต์และไมอามี จนกระทั่งถึงยุโรปก่อนจะมีบทบาทสำคัญแก่แนวเพลงป็อปและเพลงแดนซ์ทั่วโลก
แนวดนตรีเฮาส์ได้รับอิทธิพลอย่างมากจากองค์ประกอบของดนตรีโซลและฟังก์ในช่วงกลางยุค 1970 เฮาส์มีลักษณะโดดเด่นในการนำเอาการเคาะเพอคัสชั่น (Percussion) แบบดิสโก้มาใช้โดยเฉพาะอย่างยิ่งการใช้ดรัมเบสในทุก ๆ บีต (Beat) แล้วพัฒนาเป็นแนวดนตรีแนวใหม่โดยผสมไลน์เบสของเครื่องสังเคราะห์เสียงอิเล็กทรอนิก, กลองอิเล็กทรอนิก, เอฟเฟกต์อิเล็กทรอนิก, แซมเปิลฟังก์และป็อป รวมไปถึงการใช้เสียงก้องและเสียงร้องดีเลย์